**proiect**

|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**cu privire la aprobarea proiectului de lege**

**pentru modificarea unor acte normative**

Guvernul

**HOTĂRĂŞTE:**

Se aprobă și se prezintă Parlamentului spre examinare proiectul de Lege pentru modificarea unor acte normative.

**PRIM-MINISTRU Ion CHICU**

**Contrasemnează**

**Ministrul finanțelor Serghei PUȘCUȚA**

**Ministrul justiției Fadei NAGACEVSCHI**

**Proiect**

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Art. I. La Articolul 5, alineatul (1) din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr. 297–300, art. 544), cu modificările ulterioare,** se completează cu litera p) cu următorul conținut:

„(p) licențiază/autorizează/emite avizul pentru înregistrarea de stat, reglementează și supraveghează activitatea asigurătorilor, reasigurătorilor şi a intermediarilor în asigurări şi/sau în reasigurări, a Biroului Naţional al Asigurătorilor de Autovehicule din Republica Moldova, a asociațiilor de economii și împrumut, a birourilor istoriilor de credit și a organizațiilor decreditare nebancară”.

**Art. II. Legea nr. 192/1998 cu privire la Comisia Națională a Pieței Financiare (republicată în Monitorul Oficial al Republicii Moldova, 2007, nr. 117–126 BIS din 14 august 2007), cu modificările ulterioare**, se modifică după cum urmează:

1. Articolul 3 se completează la final cu textul: „În sensul prezentei legi, piața financiară nebancară include entitățile din perimetrul de supraveghere al Comisiei Naționale a Pieței Financiare. ”

2. Articolul 4 alineatele (1) și (2) se expun în următoarea redacție:

„(1) Autoritatea Comisiei Naţionale se extinde asupra participanţilor la piaţa financiară nebancară, care cuprind emitenţii de valori mobiliare, participanții profesioniști la piața financiară nebancară și investitorii.

(2) Participanţi profesionişti la piaţa financiară nebancară, denumiţi în continuare participanţi profesionişti, sînt persoanele licențiate sau autorizate să desfășoare activități pe piața de capital și fondurile nestatale de pensii.”.

3. La articolul 6:

litera f) se abrogă;

la litera h), liniuțele a doua, a treia, a cincea și a șasea se abrogă.

4. La articolul 8:

litera m), cuvintele „registrul de stat al asigurătorilor (reasigurătorilor), brokerilor de asigurare şi/sau reasigurare și al actuarilor” se exclud;

litera q), cuvintele „şi pentru înregistrarea asigurătorului şi reasigurătorului” se exclud;

literele r) și s) se abrogă.

**Art. III. Legea nr. 407/2006 cu privire la asigurări (Monitorul Oficial al Republicii Moldova, 2007, nr. 47–49, art. 213), cu modificările ulterioare,** se modifică după cum urmează:

1. La articolul 1, în noțiunea „autoritate de supraveghere”, cuvintele „Comisia Națională a Pieței Financiare” se substituie cu cuvintele „Banca Națională a Moldovei”.

2. La articolul 29 alineatul (623), textul „prin derogare de la prevederile art.27 alin.(3) lit.d) şi alin.(4) lit.b) din Legea nr.192/1998 privind Comisia Naţională a Pieţei Financiare” se exclude.

**Art. IV. La articolul 2 al Legii nr.414/2006 cu privire la asigurarea obligatorie de răspundere civilă pentru pagube produse de autovehicule (republicată în Monitorul Oficial al Republicii Moldova, 2016, nr. 44–48, art. 85), cu modificările ulterioare,** textul „Comisia Națională a Pieței Financiare” se substituie cu textul ”Banca Națională a Moldovei”.

**Art. V. La articolul 3 din Legea asociațiilor de economii și împrumut nr. 139/2007 (Monitorul Oficial al Republicii Moldova, 2007, nr. 112–116, art. 506), cu modificările ulterioare,** în noțiunea „autoritate de supraveghere”, cuvintele „Comisia Națională a Pieței Financiare” se substituie cu cuvintele „Banca Națională a Moldovei”.

**Art. VI. Legea nr. 122/2008 privind birourile istoriilor de credit (republicată în Monitorul Oficial al Republicii Moldova, 2017, nr. 316–321, art. 546), cu modificările ulterioare,** se modifică după cum urmează:

1. La articolul 2, în noțiunea „autoritate de supraveghere”, textul „Comisia Națională a Pieței Financiare” se substituie cu textul „Banca Națională a Moldovei”.

2. La articolul 18, alineatul (1), textul „Legea nr.192/1998 privind Comisia Naţională a Pieţei Financiare.” se substituie cu textul „Legea nr. 548/1995 cu privire la Banca Națională a Moldovei”.

**Art. VII. Legea nr. 1/2018 cu privire la organizațiile de creditare nebancară (Monitorul Oficial al Republicii Moldova, 2018, nr. 108–112, art. 200), cu modificările ulterioare,** se modifică după cum urmează:

1. La articolul 3, în noțiunea „autoritate de supraveghere”, cuvintele „Comisia Națională a Pieței Financiare” se substituie cu cuvintele „Banca Națională a Moldovei”.

2. La articolul 6, alineatul (2), textul „Legea nr.192/1998 privind Comisia Naţională a Pieţei Financiare.” se substituie cu textul „Legea nr. 548/1995 cu privire la Banca Națională a Moldovei”.

3. La articolul 7 alineatul (3), litera i) se abrogă.

**Art. VIII. –** (1) Prezenta lege intră în vigoare la 01 iulie 2023.

(2) În termen de 30 luni de la data publicării prezentei legi:

- Guvernul va prezenta Parlamentului propuneri privind aducerea legislației în concordanță cu prezenta lege.

- Comisia Națională a Pieței Financiare va asigura transferul ordonat al bazelor informaționale, pe suport hîrtie și electronic, necesare pentru asigurarea implementării prevederilor prezentei legi și pentru asigurarea exercitării plenipotențiare a atribuțiilor Băncii Naționale a Moldovei prevăzute la Articolul I din prezenta lege.

(3) Banca Națională a Moldovei nu poartă răspundere pentru actele sau faptele îndeplinite ori pentru omisiunea îndeplinirii unor acte sau fapte în exercitarea de către Comisia Națională a Pieței Financiare, pînă la data intrării în vigoare a prezentei legi, a atribuţiilor de licențiere/autorizare/emitere a avizelor pentru înregistrarea de stat, reglementarea și supravegherea activitatății asigurătorilor, reasigurătorilor şi a intermediarilor în asigurări şi/sau în reasigurări, a Biroului Naţional al Asigurătorilor de Autovehicule din Republica Moldova, a asociațiilor de economii și împrumut, a birourilor istoriilor de credit și a organizațiilor de creditare nebancare.

**Președintele Parlamentului**